b'\n_START_ARTICLE_\nSisu SA-110\n_START_SECTION_\nTehnilisi andmeid\n_START_PARAGRAPH_\nSisu-Auto andis valida kahe mootori Deutz BF 6 L 913-e ja Valmet 411 DSJ-i vahel. Viimast neist kasutati nelja masina j\xc3\xb5uallikana. K\xc3\xa4igukast on ZF-S5-35/2, mis on \xc3\xbchendatud Sisu enda konstrueeritud reduktoriga. Autos on portaalteljed ja ketaspidurid. Rehvir\xc3\xb5hku saab reguleerida kabiinist._NEWLINE_Erinevalt Masist on autol j\xc3\xa4ik raam ja rataste suur liikuvus tagatakse vedrustusega. Esisillal on keerdvedrud ja tagateljel paraboollehtvedrud._NEWLINE_Kastis on ruumi 24 inimesele. Masinale minek ja jalastumine toimib tagumise ja k\xc3\xbclgmiste luukide kaudu.\n_START_SECTION_\nOmadused\n_START_PARAGRAPH_\nKatsetel hinnati auto maastikul\xc3\xa4bivus v\xc3\xa4ga heaks ja seda peeti lausa parimaks turul saada olevate veokite seas. Mootor k\xc3\xa4ivitus -25\xc2\xa0\xc2\xb0C pakasega. Auto l\xc3\xa4bis 60\xc2\xa0cm paksust lund ja 75\xe2\x80\x9385\xc2\xa0cm s\xc3\xbcgavusi veetakistusi probleemideta. Auto suutis ilma raskusteta \xc3\xbcles ronida 30 kraadise t\xc3\xb5usunurgaga m\xc3\xa4ekallakust ja kuni 25\xc2\xb0 t\xc3\xb5usunurgaga kruusahunnikust. V\xc3\xa4ga hea maastikul\xc3\xa4bivuse t\xc3\xb5ttu hakati seda "Unimogi tapjaks" h\xc3\xbc\xc3\xbcdma._NEWLINE_Puuduj\xc3\xa4\xc3\xa4kideks peeti mootori liiga v\xc3\xa4ikest v\xc3\xb5imsust, madalat p\xc3\xb6\xc3\xb6rdemomenti ja liiga k\xc3\xb5rget m\xc3\xbcrataset: k\xc3\xb5ige k\xc3\xb5rgem m\xc3\xb5\xc3\xb5detud tulemus oli kabiinis 88\xc2\xa0dB. P\xc3\xb6\xc3\xb6rderaadus oli 9,4 meetri ja seda peeti liiga suureks. Kolmanda ja neljanda k\xc3\xa4iku \xc3\xbclekandearve ei peetud rahuldavaks._NEWLINE_\xc3\x9cks p\xc3\xb5hjus, miks SA-110-t tootma ei hakatud, oli k\xc3\xb5rge hind. See maksis umbes 85% Masi ja pool Pasi hinnast.'